„Szedd rendbe, lélek, magadat, és szakaszd szét mind azon tündéri láncokat, melyekkel a királyi székhez és a hitvesedhez, gyermekeidhez olly igen keményen meg valál kötözve!”

Az egész művet Bánk bán döntésképtelensége irányítja és viszi előre a cselekményt. Felelősnek érzi magát a családjáért az uralkodóért és a népért is. Mind a hárommal „tündéri láncok” kötik össze, melyekből, ha az egyiknek enged, akkor azzal a másikat sérti meg. Éppen ezért nem tud sokáig döntést hozni és hezitál. Az egész mű alatt, a konfliktusok középpontjában áll, és ez idő alatt folyton elnyomja magában a zaklatottságát és a dühét. Ez a mérhetetlenül nagy harag, ami egész idő alatt felgyülemlik benne, a negyedik szakasz végén robban, amikor is meggyilkolja Gertrudis királynőt. Így a fent említett idézet egyfajta jóslata, vagy előre utalása lehet a később bekövetkező királynő-gyilkosságnak. Ez az a pillanat, amikor is szétszakítja a tündéri láncokat, melyek a királyhoz, a családjához, valamint a népéhez kötik. Ez az idézet a mai ember számára is hordoz mondanivalójt. A múlttól eltérően nem a királyhoz és a néphez kötöttséget jelenti, hanem a hivatásához. Számunkra az a kihívás, hogy a magánélet és a munka között teremtsünk egyensúlyt.

„Ott van a haza, hol a haszon.”

Ezt Biberach mondja, mellyel kijelenti, hogy senkihez sem hűséges, hol a merániaiakhoz, hol pedig a magyarokhoz húzz, attól függően, mi a kedvezőbb helyzet számára. Tetteivel a konfliktusok, ezáltal pedig a mű fő mozgatórugójává válik. Ő az, aki a többi szereplőt cselekvésre készteti, de ezek a tettek nem szolgálnak mást csak Biberach érdekeit. Azzal, hogy csak magával törődik kiélezi a meglévő konfliktusokat, valamint a tragikus eseményeket gyorsítja. Az idézet a mai világban is megállja a helyét, hiszen egyutalás és egyfajta figyelmeztetés is lehet az embereknek. Arra utal, hogy most is élnek a világon Biberach személyéhez hasonló emberek, akiknek magukon kívül semmi sem számít. Emellett egy figyelmeztetés is, hogy óvakodjuk ezektől a haszonlesőktől.

Készítette: 